hotchpotch/miracl-hf-unified huggingface dataset:
องค์การสัมพันธภาพสหกรณ์ระหว่างประเทศ
องค์การสัมพันธภาพสหกรณ์ระหว่างประเทศ (; ICA) มีสำนักงานใหญ่ตั้งอยู่ที่กรุงเจนีวา ประเทศสวิสเซอร์แลนด์ ขบวนการสหกรณ์โลกมีการประชุมสมัชชาสหกรณ์ระหว่างชาติเป็นครั้งแรกเมื่อ วันที่ 18 สิงหาคม พ.ศ. 2438 ณ กรุงลอนดอน ประเทศอังกฤษ ได้มีมติก่อตั้งองค์กรสัมพันธภาพสหกรณ์ระหว่างประเทศ (ICA) เพื่อประสานความร่วมมือในด้านต่าง ๆ เมื่อ พ.ศ. 2538 องค์การ ICA จึงได้ปรับปรุงและประกาศหลักการสหกรณ์เป็น 7 ประการที่ใช้อยู่ในปัจจุบัน นอกจากนี้ องค์การ ICA ได้ประกาศให้สหกรณ์ทั่วโลก ร่วมเฉลิมฉลองวันสหกรณ์สากลตั้งแต่ปี พ.ศ. 2465 ต่อมาสมัชชาใหญ่แห่งสหประชาชาติ เมื่อวันที่ 16 ธันวาคม 2535 มีมติให้วันเสาร์แรกของเดือนกรกฎาคมทุกปี เป็น "วันสหกรณ์สากล"
ในปัจจุบัน องค์การ ICA ได้มีสมาชิกทั่วโลกกว่า 200 ประเทศ
สำนักวิชาสังคมศาสตร์ มหาวิทยาลัยรามคำแหง
สำนักวิชาสังคมศาสตร์ มหาวิทยาลัยรามคำแหง เป็นหน่วยงานการศึกษาหนึ่งในมหาวิทยาลัยรามคำแหงเปิดทำการสอนในระดับปริญญาตรี ปริญญาโท และปริญญาเอก
สำนักวิชาสังคมศาสตร์ เป็นหน่วยงานที่จัดการเรียนการสอนด้านสาขาวิชา หรือกลุ่มวิชาที่มีส่วนเป็นสังคมศาสตร์ ได้แก่ ประวัติศาสตร์ ภูมิศาสตร์ จิตวิทยา มานุษยวิทยา สังคมวิทยา การสื่อสารศึกษา ประวัติศาสตร์ และ คติชนวิทยา สามารถจัดว่าเป็นทั้งสาขาวิชาในสังคมศาสตร์และมนุษยศาสตร์
สำนักวิชาสังคมศาสตร์ มหาวิทยาลัยรามคำแหง ตั้งขึ้นเพื่อหน่วยทางการวิจัยทางสังคมศาสตร์ และจัดการเรียนการสอนพื้นฐาน เตรียมการศึกษาขั้นสูงต่อไป โดยจัดการเรียนการสอนครอบคลุมไปทุกระดับชั้น สาขาสังคมศาสตร์ จึงเป็นการเรียนที่ครอบคลุมไปทุกอย่างที่เกี่ยวศาสตร์แห่งการดำรงชีวิต และการประยุกต์ใช้ในชีวิตของคน และพลเมืองโลก
กิจมาโนชญ์ โรจนทรัพย์
กิจมาโนชญ์ โรจนทรัพย์ หรือที่รู้จักกันดีและนิยมเรียกว่า ครูลิลลี่ เป็นครูสอนพิเศษวิชาภาษาไทยที่ "สถาบันกวดวิชาพินนาเคิล" (ภาษาไทย ครูลิลลี่) ซึ่งตั้งอยู่ที่สยามสแควร์ ซอย 5 ครูลิลลี่จบการศึกษาชั้นประถมศึกษาและมัธยมศึกษาตอนต้นที่โรงเรียนอัสสัมชัญระยอง จังหวัดระยอง จบชั้นมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร แผนการเรียนภาษา-ฝรั่งเศส (ต.อ. รุ่น 48) จบการศึกษาระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย (รุ่น 24-รุ่นเดียวกับ สมพล ปิยะพงศ์สิริ) เอกวาทวิทยาและสื่อสารการแสดง
เริ่มทำงานแรกที่บริษัท TPI นิคมอุตสาหกรรม จังหวัดระยอง ในตำแหน่ง Employee Relations (ER) แต่ได้ค้นพบตนเองว่ามีจิตวิญญาณแห่งความเป็นครู จึงไปช่วยรุ่นพี่ที่รู้จักสอนนักเรียนระดับ ปวช. ที่โรงเรียนพาณิชยการ ในวิชาการสื่อสาร เมื่อค้นพบตนเองจึงมุ่งสู่หนทางนั้นอย่างเต็มตัว จึงไปสมัครเป็นอาจารย์ในมหาวิทยาลัยสยาม โดยสอนคณะนิเทศศาสตร์ ให้นักศึกษาชั้นปี 2 หลังจากสอนที่มหาวิทยาลัยสยามในช่วงระยะเวลาสั้น ๆ ก็เปลี่ยนมารับจ้างสอนพิเศษ โดยรับสอนหลายแห่ง และสุดท้ายก็ได้สอนที่สถาบันกวดวิชาพีนัคเคิล
ปัจจุบันได้ร่วมมือกับโรงเรียนกวดวิชาอาจารย์เจี๋ย (JIA) ขยายภาษาไทยครูลิลลี่เข้าไปในสาขาของโรงเรียนกวดวิชาอาจารย์เจี๋ยทั่วประเทศ เพื่อให้นักเรียนสะดวกต่อการเดินทางและประหยัดค่าใช้จ่าย
วราภรณ์ สมพงษ์
วราภรณ์ สมพงษ์ หรือ กระเต็น จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย ชีวิตส่วนตัวสมรสแล้ว เริ่มงานในตำแหน่งนักข่าวกับไอทีวี ต่อมาเข้าร่วมงานกับสถานีโทรทัศน์ไทยทีวีสีช่อง 3 ในตำแหน่งผู้ประกาศข่าวในรายการเรื่องเด่นเย็นนี้ และดำเนินรายการเรียลลิตี้ ตัวจริง ตามด้วย "สามสิบยังแจ๋ว" และ ต่อมาเปลี่ยนชื่อรายการมาเป็น แจ๋ว
วราภรณ์มีประสบการณ์ในการทำข่าวนอกสถานที่ เช่น ข่าวการเมือง ข่าวอาชญากรรม ต่อมาเป็นที่รู้จักกันมากขึ้น เมื่อได้มาดำเนินรายการ "สามสิบยังแจ๋ว" ช่วงเช้าที่ลาออกไปอย่างกะทันหัน เมื่อต้นเดือนพฤษภาคมปี พ.ศ. 2549 ปัจจุบันเป็นผู้ดำเนินรายการ "เรื่องเด่นเย็นนี้" คู่กับธีระ ธัญไพบูลย์ และ ประวีณมัย บ่ายคล้อย ทางช่อง 3 และดำเนินรายการ "แจ๋ว" ร่วมกับ ปุณยวีร์ สุขกุลวรเศรษฐ์ ปราย ธนาอัมพุช อภิสรา นุตยกุล และ สมาพร ชูกิจ ทางช่อง 3 แฟมิลี
ปุณยวีร์ สุขกุลวรเศรษฐ์ , ปราย ธนาอัมพุช
พิมลวรรณ หุ่นทองคำ , มีสุข แจ้งมีสุข , กุลนัดดา ปัจฉิมสวัสดิ์ แอนเดอร์สัน , พัชรศรี เบญจมาศ
วรอตสวัฟ
วรอตสวัฟ () หรือ เบร็สเลา () เป็นเมืองหลักของจังหวัดดอลนือชล็อนสก์ ประเทศโปแลนด์ และถือว่าเป็นที่นัดพบสำคัญในทวีปยุโรป มีความหลากหลายและการเปี่ยมล้นด้วยวัฒนธรรมของประวัติศาสตร์ในเมืองนี้ เป็นดังสะพานเชื่อม ที่เชื่อมระหว่างคนในแต่ละรุ่น แต่ละวัฒนธรรมเข้าด้วยกัน เป็นแบบเมืองที่ทันสมัยของเมืองใหญ่ ที่มีพื้นฐานทางประวัติศาสตร์ ชีวิตที่เต็มด้วยวัฒนธรรมและการศึกษา และมากไปกว่านั้น เมืองวรอตสวัฟใกล้เขตชายแดนของสองประเทศ นั่นคือชายแดนติดกับประเทศเช็กเกีย และชายแดนติดกับประเทศเยอรมนี ตั้งอยู่ห่างกรุงเบอร์ลิน 350 กิโลเมตร, ห่างจากกรุงปราก 280 กิโลเมตร, ห่างจากกรุงเวียนนา 390 กิโลเมตร และห่างจากกรุงวอร์ซอ 340 กิโลเมตร มีประชากร 632,240 คน ทำให้เป็นเมืองใหญ่อันดับ 4 ของประเทศโปแลนด์
ปราย ธนาอัมพุช
ปราย ธนาอัมพุช (เกิด 3 ธันวาคม พ.ศ. 2518) ชื่อเล่น ปราย ปัจจุบันยุติบทบาทผู้ประกาศข่าวรายการ โชว์ข่าวเช้านี้ แล้วตั้งแต่วันที่ 27 ธันวาคม 2560 แต่ยังรับงานพิธีกร(MC)ทั่วราชอาณาจักร รวมทั้งทำธุรกิจส่วนตัวร้านกาแฟชื่อว่า Prai Cafe , ผลิตและจัดจำหน่ายเทียนหอม สบู่หอมแบรนด์ Prai อดีตเคยเป็นผู้อำนวยการฝ่ายผลิตรายการช่องพีพีทีวี และ เป็นผู้ดำเนินรายการและผู้ประกาศข่าวช่องพีพีทีวี อดีตหัวหน้าผู้ประกาศข่าวไทยทีวีสีช่อง 3 พิธีกรรายการ แจ๋ว ทาง สถานีวิทยุโทรทัศน์ไทยทีวีสีช่อง 3 อดีตพิธีกรรายการ เช้าวันใหม่ ก่อนหน้านี้มีชื่อเดิมว่า นิธิพร มั่นนาค (ชื่อเล่นเดิม: โอ๋) ก่อนที่จะเปลี่ยนชื่อและนามสกุลเป็น ปราย ธนาอัมพุช อย่างในปัจจุบัน
เกิดเมื่อวันที่ 3 ธันวาคม พ.ศ. 2518 ที่ย่านตลาดพลู ฝั่งธนบุรี เป็นลูกสาวคนกลาง มีพี่ชายและน้องสาว อย่างละ 1 คน จบการศึกษาระดับมัธยมศึกษาที่โรงเรียนสตรีวัดอัปสรสวรรค์ ระดับปริญญาตรี สาขาวิชานิเทศศาสตร์ มหาวิทยาลัยสุโขทัยธรรมาธิราช ในอดีตเคยมีตำแหน่งเป็น หัวหน้าผู้ประกาศข่าวช่อง 3 (2549)
ปราย ได้ชื่อว่าเป็นผู้ที่มีข่าวคราวเรื่องรัก ๆ ใคร่ ๆ จนกลายเป็นความขัดแย้งกับหลายบุคคลในวงการบันเทิงและบุคคลที่มีชื่อเสียงหลายครั้งอรปรียา หุ่นศาสตร์ วราภรณ์ สมพงษ์
พิมลวรรณ หุ่นทองคำ มีสุข แจ้งมีสุข กุลนัดดา ปัจฉิมสวัสดิ์ พัชรศรี เบญจมาศ
กวาดาลาฮารา
กวาดาลาฮารา อาจหมายถึง
มหาบุรุษ จางจวีเจิ้ง
มหาบุรุษ จางจวีเจิ้ง () เป็นละครโทรทัศน์ของจีนในประเทศไทยทางสถานีโทรทัศน์ทีวีไทยได้นำมาฉายทุกวันเสาร์-อาทิตย์เวลา 13.00น.-14.00น.
กวาดาลาฮารา (ประเทศเม็กซิโก)
กวาดาลาฮารา () เป็นเมืองหลวงของรัฐฮาลิสโก ตั้งอยู่ตรงกลางรัฐฮาลิสโกบริเวณตะวันตกของประเทศเม็กซิโก มีประชากร 1,579,174 คน (ค.ศ.2008) ทำให้เป็นเมืองที่มีขนาดใหญ่เป็นอันดับสองของประเทศเม็กซิโก รองจากเม็กซิโกซิตี เมืองหลวงของประเทศ กวาดาลาฮาราถูกตั้งชื่อตามเมืองกวาดาลาฮารา ในประเทศสเปน เศรษฐกิจของเมืองกวาดาลาฮาราขึ้นอยู่กับอุตสาหกรรม โดยเฉพาะทางด้านเทคโนโลยี ซึ่งมีบริษัทต่างชาติมาลงทุนมากมาย
กวาดาลาฮาราเป็นเมืองใหญ่อันดับ 10 ในละตินอเมริกา ในแง่ของประชากร และรายได้ประชาชาติ นอกจากนี้ในปีค.ศ.2007 นิตยสาร FDi ยังจัดอันดับให้กวาดาลาฮาราเป็น "เมืองแห่งอนาคต" เพราะมีประชากรวัยหนุ่มสาวเป็นจำนวนมาก, มีอัตราการว่างงานต่ำ และมีต่างชาติมาลงทุนเป็นจำนวนมาก
กวาดาลาฮาราจะเป็นเจ้าภาพจัดการแข่งขันแพนอเมริกันเกมส์ ในปีค.ศ. 2011
แทจ็อน
แทจ็อน (; ) เป็นเมืองใหญ่อันดับ 5 ของประเทศเกาหลีใต้ มีประชากร 1,530,650 คน (พ.ศ. 2554) แทจ็อนตั้งอยู่ในภาคกลางของเกาหลีใต้ เป็นชุมทางรถไฟและทางด่วน และกำลังจะกลายเป็นศูนย์กลางทางด้านวิทยาศาสตร์ของประเทศเกาหลี เมืองแห่งอนาคตและศูนย์กลางวิทยาศาสตร์ชั้นสูง
เทศกาลวิทยาศาสตร์แทจ็อนเป็นงานแสดงที่ยิ่งใหญ่ที่สุดที่จัดให้แก่สาธารณชนในเกาหลี แทจ็อนถูกยกให้เป็นเมืองแห่งอนาคตของวิทยาศาสตร์ ล้อมรอบด้วยสถาบันพัฒนาวิทยาศาสตร์และเทคโนโลยีแห่งเกาหลี (KAIST) และหุบผาแทด็อก ซึ่งทั้งสองแห่งนั้นเต็มไปด้วยนักวิทยาศาสตร์และนักเทคโนโลยีจำนวนมาก อีกทั้งอุทยานเอ็กซ์โปแทจ็อนเป็นอุทยานเอ็กซ์โปที่ใหญ่ที่สุดในเกาหลี
ซาซางาวะ เรียวเฮ
ซาซางาวะ เรียวเฮ () เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย ฮิเดโนบุ อิคุจิ
ซาซางาวะ เรียวเฮ นักเรียนชั้นมัธยมศึกษาตอนต้นโรงเรียนนามิโมริ เรียนไม่เก่งจนถึงโง่ แต่มีทักษะด้านกีฬาสูงโดยเฉพาะเรื่องชกมวย ฉายาตามในหนังสือการ์ตูนคือ"สุดหูรูด" ในเนื้อเรื่องคติประจำใจเรียวเฮคือ"สุดขั้ว" เป็นคนจริงจังรักมวยเป็นชีวิตจิตใจ รักและเป็นห่วงน้องสาวยิ่งชีวิต มักตามตื้อสึนะให้เข้าชมรมมวยเป็นประจำแต่มักถูกสึนะบอกปัดอยู่เรื่อย ภายหลังได้กลายมาเป็นลูกศิษย์ของโคโรเนโร่ หนึ่งในอัลโกบาเลโน่ และเป็นผู้พิทักษ์แหวนแห่งอรุณของวองโกเล่ เนื่องจากมีความเจิดจ้าในตัวเอง สามารถพลิกวิกฤตกลับเป็นโอกาสได้
ยุทธการฉางชา (1939)
ยุทธการฉางชา (17 กันยายน – 6 ตุลาคม ค.ศ. 1939) เป็นความพยายามครั้งแรกของญี่ปุ่นในการยึดครองฉางชา ประเทศจีน ระหว่างสงครามจีน-ญี่ปุ่นครั้งที่สอง
สงครามจีน-ญี่ปุ่นยังคงดำเนินต่อไปหลังจากการสู้รบเป็นเวลาสองปี ในช่วงต้นเดือนกันยายน นายพลญี่ปุ่น โตชิโซะ นิชิโอะ ของ "กองทัพโพ้นทะเลญี่ปุ่นในจีน" และพลโท เซย์ชิโร อิตากาคิ ได้วางแผนที่จะยึดครองฉางชา เมืองหลวงของมณฑลหูหนาน กองพลที่ 101 และ 106 ของญี่ปุ่นได้มีการจัดวางกำลังทางฝั่งตะวันตกของแม่น้ำกาน ทางตอนเหนือของมณฑลเจียงซี และกองพลที่ 6, 3, 13 และ 33 เคลื่อนกำลังลงใต้จากมณฑลหูเป่ย์มายังมณฑลหูหนาน
ปัจจัยสำคัญที่เป็นแรงจูงใจสองประการของญี่ปุ่นในการโจมตี ได้แก่ การลงนามในสนธิสัญญาไม่รุกรานกันระหว่างพันธมิตรเยอรมนีและสหภาพโซเวียตศัตรูของญี่ปุ่น และหลังจากความพ่ายแพ้ของญี่ปุ่นในมองโกเลียใน การโจมตีในจีนครั้งใหญ่จะช่วยฟื้นขวัญกำลังใจของกองทัพได้
มีความชัดเจนว่ากองทัพญี่ปุ่นมีกำลังพลถึง 100,000 นาย ที่กำลังมุ่งหน้ามาบรรจบกันที่ฉางชา ยุทธศาสตร์ของจีนคือการตอบโต้แนวของข้าศึกทางตอนเหนือของมณฑลเจียงซีแล้วจึงล้อมแนวที่กำลังเดินทัพมุ่งลงใต้
ฝ่ายญี่ปุ่นเริ่มการโจมตีเมื่อวันที่ 17 กันยายน เมื่อกองทัพที่ประจำอยู่ทางตอนเหนือของมณฑลเจียงซีโจมตีไปทางตะวันตกมุ่งหน้าไปยังมณฑลเหอหนาน อย่างไรก็ตาม แนวของญี่ปุ่นขยายออกไปกว้างเกินไปทางตะวันตกและถูกโจมตีโต้โดยกองทัพจีนทั้งทางเหนือและทางใต้ บีบบังคับให้ต้องถอนกำลังกลับไปทางตะวันออก
เมื่อวันที่ 19 กันยายน ฝ่ายญี่ปุ่นดำเนินการโจมตีจีนตามแม่น้ำซินเชียงโดยตัดสินใจใช้แก๊สพิษ ถึงแม้ว่าการใช้แก๊สพิษจะถูกห้ามตามอนุสัญญาเจนีวา ตามที่นักประวัติศาสตร์ชาวญี่ปุ่น อาวุธเคมีได้รับมอบอำนาจจากคำสั่งเฉพาะที่กำหนดโดยจักรพรรดิฮิโรฮิโตะซึ่งถูกส่งผ่านไปยังกองบัญชาการกองทัพจักรวรรดิ การใช้อาวุธเคมีดังกล่าวได้มาจากการทดลองเชลยชาวจีนโดยหน่วย 731 อย่างไรก็ตามกองทัพญี่ปุ่นก็ได้ใช้แก๊สพิษต่อที่ตั้งของทหารจีน เมื่อวันที่ 23 กันยายน กองทัพญี่ปุ่นสามารถขับไล่ทหารจีนออกจากพื้นที่แม่น้ำซินเชียงได้ และกองพลที่ 6 และที่ 13 ข้ามแม่น้ำโดยมีการยิงสนับสนุนจากปืนใหญ่และเคลื่อนพลต่อลงไปทางใต้ตามแม่น้ำมีหลัว
การสู้รบอย่างหนักยังคงดำเนินต่อไปหลังวันที่ 23 กันยายน และกองทัพจีนล่าถอยไปทางทิศใต้เพื่อหลอกล่อให้ฝ่ายญี่ปุ่นติดตามมา ในขณะที่กองพันสนับสนุนเข้ามาถึงในทางตะวันออกและทางตะวันตกสำหรับกลยุทธ์การโอบล้อมกองทัพจีน เมื่อวันที่ 29 กันยายน ญี่ปุ่นเข้าถึงชานเมืองฉางชา อย่างไรก็ตาม ฝ่ายญี่ปุ่นไม่สามารถยึดเมืองนี้ได้เนื่องจากเส้นทางเสบียงถูกตัดขาดโดยกองทัพจีน
เมื่อวันที่ 5 ตุลาคม กองทัพจีนได้ยิงเครื่องบินญี่ปุ่นตกเป็นจำนวนมาก ซี่งเครื่องบินดังกล่าวได้รับคำสั่งจากยาสุจิ โอคามูระ เพื่อเป็นการเปิดทางรุกเข้าสู่ฉางชา และในวันที่ 6 ตุลาคม กองทัพญี่ปุ่นที่ฉางชาได้ถูกทำลายลงเป็นจำนวนมาก ในขณะที่ส่วนที่เหลืออยู่ล่าถอยไปทางทิศเหนือ
เมื่อวันที่ 10 ตุลาคม กองทัพจีนได้ยึดครองพื้นที่ในมณฑลหูหนานทางตอนเหนือของมณฑลหูเป่ย์และมณฑลเจียงซีตอนเหนือคืนกลับมาได้สำเร็จ
ฉางชาถือเป็นเมืองหลักเมืองแรกที่ไม่ตกอยู่ในเงื้อมมือหลังการโจมตีของญี่ปุ่น ผู้บัญชาการ เสวี่ย เยวี่ย ผู้เป็นขุนศึกที่มีสีสันและพันธมิตรของเจียง ไคเช็ค ได้รับการชื่นชมจากชัยชนะที่ฉางชา การรักษาเมืองฉางชาไว้ทำให้ญี่ปุ่นไม่สามารถขยายอิทธิพลลงไปทางตอนใต้ของจีน
ดัมป์ มัตสึโมโตะ
คาโอรุ "ดัมป์" มัตสึโมโตะ เป็นนักมวยปล้ำอาชีพหญิง ชาว ญี่ปุ่น สังกัดเอเจดับเบิลยู (All Japan Women's Pro-Wrestling) รู้จักกันในชื่อ ดัมป์ มัตสึโมโตะ () เนื่องจากมีน้ำหนักถึง 115 กิโลกรัม มีร่างใหญ่เมื่อเทียบกับนักมวยปล้ำหญิงคนอื่นๆ และมีท่าไม้ตายเป็นท่าซูเปอร์ซูเพล็กซ์ ทิ้งตัวใส่คู่ต่อสู้เปรียบเหมือน "รถดัมป์" (Dump Truck)
ดัมป์ มัตสึโมโตะ เป็นนักมวยปล้ำหญิงที่มีชื่อเสียงในญี่ปุ่นในช่วงทศวรรษ 1980 เคยครองตำแหน่งแชมเปียนของเอเจดับเบิลยู โดยเอาชนะไลออนเนส อะซุกะ เมื่อปี 1983 ครองตำแหน่งอยู่ราว 6 เดือน ก่อนจะเสียตำแหน่งกลับคืนให้กับอะซุกะในการแข่งขันนัดแก้มือ จากนั้นได้หันมาเล่นประเภทแท็กทีม จับคู่กับบูล นากาโนะ, เครน ยู และคอนดอร์ ซาอิโตะ เป็นคู่แข่งสำคัญของทีมครัชแกลส์ (The Crush Gals) ที่นำโดยไลออนเนส อะซุกะ และชิกูสะ นางาโย เคยได้ตำแหน่งแชมเปียนประเภทแท็กทีม 2 ครั้ง
ดัมป์ มัตสึโมโตะและเพื่อนร่วมทีม แสดงเป็นนักมวยปล้ำฝ่ายมาร มักสวมชุดสีดำ จึงได้รับฉายาว่า ปิศาจสีดำ (Black Devil) การแสดงโชว์ในยุคหลัง หลังปลดเกษียณในปี 1988 มักจะทาสีหน้าแบบปิศาจ และแสดงเป็นฝ่ายมารอย่างเต็มตัว
ในปี พ.ศ. 2552 เธอได้ประกาศในเว็บล็อกส่วนตัวว่า แพทย์วินิจฉัยว่าเธอป่วยเป็นโรคร้ายแรงที่ไม่ได้ระบุ และจะมีชีวิตอยู่ได้อีกเพียงสามปี
วัดหนองปลาขอ
วัดหนองปลาขอ ตั้งอยู่ เลขที่ 89 บ้านหนองปลาขอ หมู่ที่ 5 ตำบลป่าสัก อำเภอเมือง จังหวัดลำพูน สังกัดคณะสงฆ์มหานิกาย ที่ดินตั้งวัดมีเนื้อที่ 5 ไร่ 2 งาน 848 ตารางวา (ปัจจุบันมีเนื้อที่ประมาณ 7 ไร่เศษ)
วัดหนองปลาขอ สร้างเมื่อ พ.ศ. 2389 โดยมีพระอธิการอินทะ อินทปญฺโญ เป็นประธานก่อสร้างฝ่ายสงฆ์ สร้างขึ้นจากวัดร้างเดิมที่มีอยู่ เดิมชื่อว่า วัดป่าขอ ได้รับพระราชทานวิสุงคามสีมา เมื่อวันที่ 30 ธันวาคม 2518 เขตวิสุงคามสีมากว้าง 20 เมตร ยาว 40 เมตร
เจ้าอาวาสเท่าที่ทราบนามมีดังนี้
ตำบลน้ำพาง
ตำบลน้ำพาง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณทิศตะวันออกของอำเภอแบ่งการปกครองออกเป็น 10 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลน้ำพาง มีพื้นที่ครอบคลุมตำบลน้ำพางทั้งหมด
ตำบลน้ำปาย
ตำบลน้ำปาย เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณทิศใต้สุดของอำเภอ แบ่งการปกครองออกเป็น 6 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลหมอเมือง มีพื้นที่ครอบคลุมตำบลน้ำปายทั้งหมด และตำบลหมอเมือง (เฉพาะนอกเขตเทศบาลตำบลหนองแดง)
ตำบลหมอเมือง
ตำบลหมอเมือง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณทิศใต้ของอำเภอ แบ่งการปกครองออกเป็น 6 หมู่บ้าน ได้แก่
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ
ทางรถไฟสายสวรรคโลก
ทางรถไฟสายสวรรคโลก เป็นทางรถไฟสายรองในระบบรถไฟระหว่างเมืองของการรถไฟแห่งประเทศไทย แยกมาจากสายเหนือที่สถานีรถไฟชุมทางบ้านดารา ตำบลบ้านดารา อำเภอพิชัย จังหวัดอุตรดิตถ์ ผ่านสถานีรถไฟคลองมะพลับ อำเภอศรีนคร จังหวัดสุโขทัย มาสุดปลายทางที่สถานีรถไฟสวรรคโลก อำเภอสวรรคโลก จังหวัดสุโขทัย
กก
กก () เป็นพืชวงศ์กก หลายฤดู มีเหง้า สูง 50 – 150 เซนติเมตร มักหนาที่โคน ใบมีสีเขียว แต่ปลอกหุ้มมีสีฟางข้าว ดอกเป็นดอกช่อยาวถึง 20 เซนติเมตร ช่อดอกย่อยประกอบด้วยดอกย่อย 6-20 ดอก ขยายพันธุ์ด้วยเหง้าและเมล็ด ชอบดินที่มีน้ำขัง พบในบริเวณที่มีน้ำท่วมขัง และคันนา แพร่กระจายมากทางภาคกลางของประเทศไทย
มิมิ ฮางิวาระ
มิมิ ฮางิวาระ () หรือ มิมิ () เป็นชื่อที่ใช้ในการแสดงมวยปล้ำของ ทาเอมิ ฮางิวาระ นักมวยปล้ำอาชีพหญิง ชาวญี่ปุ่น สังกัดเอเจดับเบิลยู (All Japan Women's Pro-Wrestling) เคยเป็นแชมเปียนประเภทแท็กทีมสองสมัย
ก่อนเข้าสู่วงการแสดงมวยปล้ำ เธอเป็นนักแสดงและนักร้อง เป็นนักแสดงประกอบในภาพยนตร์ซีรีส์คาเมนไรเดอร์ และมีชื่อเสียงในวงการฐานะอดีตนักแสดงหญิงหน้าตาดี รูปร่างสมส่วนคนแรกๆ ที่เข้ามาเล่นกีฬามวยปล้ำ เธอรับบทนักมวยปล้ำฝ่ายธรรมะ ที่มักถูกฝ่ายอธรรมเล่นงานอย่างสะบักสะบอม แต่มักเป็นฝ่ายชนะแบบค้านสายตาผู้ชมจากการตัดสินของกรรมการ
ในขณะที่กำลังได้รับความนิยม เธอเคยถ่ายแบบเปลือยกายตีพิมพ์ในนิตยสาร ในปี 1982 ก่อนจะอำลาวงการในปี 1984 จากนั้นได้มาเป็นนักร้อง นักแสดง และพิธีกรรายการโทรทัศน์
กลุ่มจังหวัด
กลุ่มจังหวัด เป็นการจัดตั้งกลุ่มจังหวัดในประเทศไทย เพื่อส่งเสริมการบริหารงานแบบบูรณาการ โดยริเริ่มจัดตั้งโดยการกำหนดจังหวัดต้นแบบการบริหารงานแบบบูรณาการ (CEO) ในสมัยรัฐบาลของ พ.ต.ท.ทักษิณ ชินวัตร
การบริหารงานกลุ่มจังหวัดแบบบูรณาการ จะคำนึงถึงหลักการดังต่อไปนี้
กลุ่มจังหวัดในประเทศไทย แบ่งออกเป็น 18 กลุ่มจังหวัด และกำหนดจังหวัดที่เป็นศูนย์ปฏิบัติการของกลุ่มจังหวัด ดังต่อไปนี้
ในปี พ.ศ. 2560 ได้มีการปรับปรุงรูปแบบการจัดกลุ่มจังหวัดออกเป็น 6 ภาค 18 กลุ่มจังหวัด คือ ภาคกลาง ภาคใต้ ภาคใต้ชายแดน ภาคตะวันออก ภาคตะวันออกเฉียงเหนือ และภาคเหนือ ดังนี้
สำนักงานสภาความมั่นคงแห่งชาติ
สำนักงานสภาความมั่นคงแห่งชาติ เป็นส่วนราชการระดับกรม สังกัดสำนักนายกรัฐมนตรี ทำหน้าที่เป็นสำนักเลขานุการของสภาความมั่นคงแห่งชาติ ซึ่งมีภารกิจเกี่ยวกับกิจการความมั่นคงของชาติ เป็นที่ปรึกษา เสนอแนะนโยบาย มาตรการ และแนวทางปฏิบัติด้านความมั่นคง รวมทั้งอำนวยการ ประสานงานให้เป็นไปตามนโยบาย ตลอดจนจัดทำแผนเตรียมความพร้อมแห่งชาติต่อสภาความมั่นคงแห่งชาติ และคณะรัฐมนตรี เพื่อปกป้องผลประโยชน์ของชาติ ป้องกันและแก้ไขปัญหาด้านความมั่นคงในอนาคต
ซิมแอ้นท์
ซิมแอ้นท์ เป็นเกมส์ปี 1991 ประเภทจำลองชีวิต บนเครื่องของคอมพิวเตอร์ พัฒนาโดย แมกซิส
เกมส์นี้เป็นการจำลองชีวิตของฝูงมด เกมส์นี้ประกอบด้วย 3 โหมดคือ Quick Game Full Game และ Experimental Game มันถูกออกสำหรับ IBM PC Commodore Amiga Apple Macintosh และ ซูเปอร์แฟมิคอม เวอร์ชันนินเทนโด ซึ่งบวกไปอีกแปด Scenario ซึ่งสถานการ์ณเป็นเป้าหมายสูงสุดคือศัตรูที่ร้ายคือ มดแดง ในเกมส์มีสถานการ์ณอันตรายที่แตกต่างกัน
ในซิมแอ้นท์ที่ผู้เล่นจะรับบทเป็นมดในรังมดดำ ในที่สวนหลังบ้านแถบชานเมืองนี้ อาณาจักรมดดำต้องต่อสู้กับมดแดง เพื่อเป้าหมายสูงสุดในการครอบครองอาณาจักรมดในสวนหลังบ้าน และบุกเข้าไปในบ้าน ในที่สุดจะต้องถูกขับไล่จาก แมลงช้าง แมงมุม และ คนซึ่งเป็นเจ้าของบ้าน ในความเชื่อนี้ ซิมแอ้นท์ จะแตกต่างจากเกมส์ซิมส์อื่น การเปิดเกมส์-จนจบ และไม่มีชัยชนะ
วิทยา พาลัน
วิทยา พาลัน () เกิดเมื่อวันที่ 1 มกราคม พ.ศ. 2521 เป็นนักแสดงของบอลลีวูด วิทยา พาลันมีผลงานภาพยนตร์ที่มีชื่อเสียงคือ Guru และในปี 2550 เธอรับเชิญให้แสดงในเรื่อง โอม ศานติ โอม
ปาฏิหาริย์วิญญาณรักเหนือโลก
ปาฏิหาริย์ วิญญาณรัก เหนือโลก (ฮินดี:पहेली, อูรดู:پہیلی ,อังกฤษ:Riddle) เป็นภาพยนตร์ของ บอลลีวู้ด ที่ฉายเมื่อ วันที่ 22 มิถุนายน พ.ศ. 2548
ภาพยนตร์เรื่องนี้นำแสดงโดย ศาห์รุข ข่าน รานี มุคาจี อมิตาภ พัจจัน สุนิล เซตตี้ และ จูฮิ ชาลวา
ลีด
ลีด (LEED หรือในชื่อเต็มว่า Leadership in Energy & Environmental Design) คือระบบในการออกใบประกาศการยอมรับอาคารเขียวในระดับนานาชาติ เพื่อแสดงว่าอาคารนี้ได้ถูกออกแบบ และก่อสร้างตามลักษณะของการประหยัดพลังงาน การใช้น้ำอย่างมีประสิทธิภาพ และการลดการปล่อยคาร์บอนไดออกไซด์
ลีด พัฒนาโดย U.S. Green Building Council (USGBC)
จอห์น อับราฮัม (นักแสดง)
จอห์น อับราฮัม (, , ; เกิด 17 ธันวาคม พ.ศ. 2515) เป็นนักแสดงชื่อดัง บอลลีวูด ภาพยนตร์ที่โดดเด่นของเขา คือ "Dhoom 1" และ "Baabul" นอกจากนี้ จอห์น ได้รับบทในมิวสิกวีดีโอเพลง "Dhoom" ของทาทา ยัง เมื่อ พ.ศ. 2547
จักรวรรดิเอธิโอเปีย
จักรวรรดิเอธิโอเปีย หรือที่รู้จักกันในประวัติศาสตร์ในชื่อ อะบิสซิเนีย เป็นจักรวรรดิที่ตั้งอยู่ในเขตประเทศเอธิโอเปียและเอริเทรียในปัจจุบัน ในช่วงที่รุ่งเรืองสูงสุดนั้นอาณาเขตของจักรวรรดิได้แผ่ขยายไปถึงอียิปต์ตอนใต้ ซูดานภาคตะวันออก เยเมน และซาอุดิอาระเบียภาคตะวันตก และดำรงอยู่ในหลายหลายลักษณะนับตั้งแต่การสถาปนาเมื่อราว 980 ปี ก่อน ค.ศ. จนกระสิ้นสุดลงในปี ค.ศ. 1974 ด้วยการรัฐประหารล้มล้างระบอบราชาธิปไตย กล่าวได้ว่ารัฐแห่งนี้เป็นรัฐที่ดำรงอยู่มาอย่างต่อเนื่องยาวนานที่สุดในโลก และเป็นชาติแอฟริกาเพียงชาติเดียวที่สามารถดำรงเอกราชและอธิปไตยของตนเองได้ในยุคแห่งการล่าอาณานิคมในแอฟริกาโดยชาติตะวันตกระหว่างคริสต์ศตวรรษที่ 19
ตั้งแต่ พ.ศ. 2515 เกิดความแห้งแล้งอย่างต่อเนื่องจนเกิดความวุ่นวายภายในประเทศ จักรพรรดิเซลาสซีสละราชบัลลังก์เมื่อ พ.ศ. 2517 ต่อมาถูกสำเร็จโทษโดยคณะผู้ก่อการ และ เปลี่ยนการปกครองเป็นระบอบสาธารณรัฐคอมมิวนิสต์เมื่อ พ.ศ. 2518
เส้นทางสายไหม (สารคดี)
เส้นทางสายไหม เป็นสารคดีชุด สร้างขึ้นด้วยความร่วมระหว่าง 2 บริษัทผู้สร้างรายการโทรทัศน์ 2 ประเทศ คือ HNK ประเทศญี่ปุ่น และ CCTV สาธารณรัฐประชาชนจีน โดยสารคดีชุดนี้ใช้เวลายาวนาน ในการถ่ายทำทั้งหมด 10 ปี จึงเสร็จสมบูรณ์ รวมเป็นเงินทั้งสิ้น 50 ล้านดอลลาร์สหรัฐ สารคดีชุดนี้จัดฉายทางโทรทัศน์ครั้งแรกเมื่อปี 1980 ทางช่องสถานนีโทรทัศน์ NHK ประเทศญี่ปุ่น รวมถึงรวบรวมออกเป็นวิดีโอและดีวีดี ถูกแยกออกเป็น 2 ภาค คือ เส้นทางสายไหมเก่า และ เส้นทางสายไหมใหม่
ในประเทศญี่ปุ่น
ครั้งแรกทางช่อง "NHK" ปี 1980
ในสาธารณรัฐประชาชนจีน
ทางช่อง "CCTV"
ในประเทศไทย
"ครั้งแรกทางช่อง 11" วันจันทร์-ศุกร์ เวลา 18.00 น.
"ครั้งที่สองทางช่อง ThaiPBS" ปี 2551 วันพุธ-ศุกร์ เวลา 20.30 น.
สารคดีชุดนี้ได้นักประพันธ์ดนตรีชื่อดังแนว New Age 2 ท่าน คือ KITARO (คีทาโร่) และ Yo-Yo Ma แต่สารคดีทั้งหมดจะใช้ดนตรีประกอบของ KITARO ซึ่งถือได้ว่าดนตรีประกอบสารคดีชุด Silk Road เป็นผลงานชิ้นเอกของศิลปินท่านนี้เลยก็ว่าได้ เมื่อจัดทำออกมาเป็น CD จำหน่ายได้แยกออกมาเป็นอัลบั้มชุดต่างๆ พร้อมรายละเอียด ดังนี้
KITARO (คีทาโร่) เป็นศิลปิน นักประพันธ์เพลงชาวญี่ปุ่น สาขาดนตรีแนว New Age ที่โด่งดังไปทั่วโลก โดยเฉพาะอัลบั้มดนตรีประกอบชุด "SIlk Road" ถือได้ว่าเป็นผลงานชิ้นเอกของศิลปินท่านนี้ โดยอัลบั้มเพลงประกอบมีทั้งหมด 5 อัลบั้ม
เฉพาะทีมงานผู้สร้างสารคดี จัดฉายของช่อง NHK ประเทศญี่ปุ่นเท่านั้น
Filmed by Takutaro Noguchi, Masatsugu Inoue, Kenji Kobayashi
Sound Effects by Shigeo Ohuchi
Edited by Hiroyuki Shoji
Technique by Shingo Kitazaki, Mitsuo Kanda
Narrted by Graham Webster
Directed by Hajime Suzuki
Produced by Isao Tamai
เหตุเกิดที่ สน.
เหตุเกิดที่ สน. เป็นซีรีส์ละครไทย ออกอากาศครั้งแรกเมื่อวันอาทิตย์ที่ 6 พฤษภาคม พ.ศ. 2533 - วันอาทิตย์ที่ 5 มกราคม พ.ศ. 2535 ออกอากาศทุกวันอาทิตย์ เวลา 12.30 น. - 13.30 น. และได้กลับมาสร้างละครซีรีส์อีกครั้งพร้อมกับเพิ่มตอนใหม่ใน ปี พ.ศ. 2539 ออกอากาศทุกวันอาทิตย์ เวลา 14.30 น. - 15.30 น. ผลิตโดย บริษัท ดาราวิดีโอ จำกัด และ บริษัท เอ เอนเตอร์เทนเมนต์ จำกัด(ปัจจุบันคือ บริษัท ดีด้า วิดีโอ โปรดักชั่น จำกัด) ทางสถานีโทรทัศน์สีกองทัพบกช่อง 7
เหตุเกิดที่ สน. สร้างจากเค้าโครงเรื่อง ""ร้อยเวร"" ของ พ.ต.อ.ลิขิต วัฒนปกรณ์ เขียนบทละครโดย ปราณประมูล โดยเป็นละครแบบซีรีส์ที่จบในตอน และในแต่ละตอนมีเนื้อหาไม่เกี่ยวข้องกัน เป็นละครที่สะท้อนถึงการทำงานของตำรวจไทยที่ประจำอยู่ที่ สน. ที่ต้องเผชิญความวุ่นวายและคดีความต่าง ๆ จากประชาชน
เพลงนำละคร ""เหตุเกิดที่ สน."" แต่งโดย สุทธิพงษ์ วัฒนจัง ต้นฉบับเริ่มออกอากาศขับร้องโดย อนุวาท พลางกูร และได้เรียบเรียงใหม่ขับร้องโดยวง เรนโบว์(ในภาคเดียวกัน)
ในปี พ.ศ. 2553 ทางสถานีโทรทัศน์ดาวเทียม"จ๊ะทิงจา" ได้นำละครเรื่องนี้มาออกอากาศอีกครั้ง โดยออกอากาศทุกวันจันทร์ อังคาร และพุธ วันละตอน ตอนละ 3 รอบ
สงครามไซเบอร์
สงครามไซเบอร์ () เป็นคำที่นิยามขึ้นมาโดย ผู้เชี่ยวชาญด้านระบบความปลอดภัยของรัฐบาลที่ชื่อ ริชาร์ด เอ. คลาร์ก ในหนังสือที่ชื่อ "Cyber War" (พฤษภาคม 2010) โดยนิยามว่า "เป็นการกระทำของรัฐ-ชาติ เพื่อแทรกซึมไปยังระบบคอมพิวเตอร์หรือเครือข่าย มีจุดประสงค์เพื่อทำลายหรือสร้างความแตกแยก" "Economist" อธิบายไว้ว่า "การกำเนิดสงครามอย่างที่ 5" และวิลเลียม เจ. ลิน รองรัฐมนตรีว่าการกระทรวงกลาโหมสหรัฐอเมริกา กล่าวว่า "โดยหลักการแล้ว เพนตากอนได้ยอมรับอย่างเป็นทางการแล้วว่า เป็นเหตุให้เกิดสงคราม ที่กลายเป็นเรื่องอันตรายต่อการปฏิบัติการทหาร ทั้งภาคพื้นดิน อากาศ ทะเล และทางอากาศ"
ในปี ค.ศ. 2009 ประธานาธิบดี บารัก โอบามา ประกาศว่า ระบบพื้นฐานดิจิตอลของสหรัฐอเมริกา "เป็นสินทรัพย์ยุทธศาสตร์ของชาติ" และในเดือนพฤษภาคม 2010 เพนตากอน ได้จัดตั้งกองบัญชาการไซเบอร์ (Cyber Command) นำโดยนายพล คีท บี. อเล็กซานเดอร์ ผู้บริหารของสภาความมั่งคงแห่งชาติสหรัฐอเมริกาิเพื่อป้องกันเครือข่ายทหารอเมริกัน และจู่โจมระบบของประเทศอื่น สหราชอาณาจักรก็ได้ก่อตั้งการรักษาความปลอดภัยในไซเบอร์ และศูนย์ปฏิบัติการ ตั้งอยู่ในสำนักงานใหญ่คมนาคมของรัฐบาลอังกฤษ
อย่างไรก็ตาม ในสหรัฐอเมริกา กองบัญชาการไซเบอร์ (Cyber Command) ตั้งขึ้นเพียงต้องการป้องการระบบทางทหารเนื่องด้วยรัฐบาลและระบบพื้นฐานที่เกี่ยวข้อง เป็นความรับผิดชอบหลัก ตามลำดับของกระทรวงความมั่นคงภายในและบริษัทเอกชน
"The Economist" เขียนว่า จีนมีแผนที่จะ "เป็นเจ้าแห่งสงครามสารสนเทศ ในกลางศตวรรษที่ 21" พวกเขายังเขียนว่า ประเทศอื่นกำลังจัดการอย่างเดียวกัน ในสงครามทางอินเทอร์เน็ต อาทิ รัสเซีย อิสราเอล เกาหลีเหนือ นอกจากนั้นอิหร่านยังอ้างว่าจะเป็นกองทัพไซเบอร์ที่ใหญ่ที่สุดเป็นอันดับ 2 ของโลก เจมส์ กอสเลอร์ ผู้เชี่ยวชาญระบบรักษาความปลอดภัยรัฐบาล กังวลว่า สหรัฐอเมริกา ขาดแคลนผู้เชี่ยวชาญระบบรักษาความปลอดภัยคอมพิวเตอร์อย่างมาก ประมาณว่ามี 1,000 คนที่ผ่านคุณสมบัติในประเทศ ในทุกวันนี้แต่พวกเขาต้องการผู้เชี่ยวชาญ 20,000 ถึง 30,000 คน
เดรก (นักดนตรี)
ออบรีย์ เดรก แกรห์ม () เกิดเมื่อวันที่ 24 ตุลาคม ค.ศ. 1986 หรือมีฉายาในวงการเพลงว่า เดรก () เป็นศิลปินเพลงและนักแสดง ชาวแคนาดา เขาเป็นที่รู้จักจากการแสดงในบท จิมมี บรูกส์ ในซีรีส์ทางโทรทัศน์เรื่อง "" เขาเริ่มมีชื่อเสียงเมื่อเข้าร่วมกับค่ายยังมันนีย์เอนเตอร์เทนเมนต์ ของลิล เวย์น หลังจากนั้นได้เซ็นสัญญาอย่างเป็นทางการกับค่ายเพลงในเดือนมิถุนายน 2009 ในเดือนพฤศจิกายน 2009 ลิล เวย์นได้ประกาศว่าจะมีผลงานของเดรกอัลบั้มชุดแรก ชื่อ "Thank Me Later" อัลบั้มออกขายเมื่อวันที่ 15 มิถุนายน ค.ศ. 2010 และติดอันดับ 1 ในสัปดาห์แรกของบิลบอร์ด 200
เขาทำงานร่วมกับศิลปินฮิปฮอปอื่นอย่างเช่น ลิล เวย์น, จีซี, คานเย่ เวสต์, เอ็มมิเน็ม และเจย์-ซี เขาได้รับการเสนอชื่อเข้าชิงรางวัลหลายรางวัล รวมถึงในรางวัลแกรมมี่ ยังได้รับเชิญให้ไปแสดงในงานแกรมมี่ปี 2010 เขาได้รับรางวัลจูโน ในปี 2010 ในสาขาศิลปินหน้าใหม่ยอดเยี่ยมและศิลปินแร็ปแห่งปี
ปัจจุบัน เดรก ได้ประกาศยอดจำหน่ายและยอดเผยแพร่บนสตีมมิ่งทั้งหมด ซิงเกิ้ล ถึง 150 ล้านยูนิตทำลายสถิติรีแอนนา เมื่อวันที่ 30 มิถุนายน 2018, อัลบั้ม 20 ล้านยูนิต จากสมาคมผู้ประกอบกิจการเพลงของสหรัฐอเมริกา มียอดขายจริง 96 ล้านก๊อปปี้ (รวมระบบสตีมมิ่ง 200 ล้านยูนิตทั่วโลก) และมีทรัพย์สินถึง 100 ล้านเหรียญสหรัฐ
พระครูศีลสารวิสิฐ (วิสุทธิ์ วิสุทฺธสีโล)
พระครูศีลสารวิสิฐ (วิสุทธิ์ วิสุทฺธสีโล) พระนักพัฒนา ประธานการบูรณะพระธาตุยือเต่า อันเป็นสถานที่สำคัญทางพุทธศาสนาแห่งหนึ่งในอำเภอแจ้ห่ม อีกทั้งยังจะกลายเป็นสถานที่ท่องเที่ยวในอนาคตอันใกล้นี้ มีนามเดิมว่า วิสุทธิ์ คำเป็ง เกิดเมื่อวันพุธ ที่ 18 พฤษภาคม พ.ศ. 2512 ณ.บ้านทุ่งคา ตำบลแม่สุก อำเภอแจ้ห่ม จังหวัดลำปาง เป็นบุตรของ นายมูล นางเม็ด คำเป็ง อายุ 41 ปี พรรษาที่ 21 วิทยฐานะ น.ธ.เอก วัดทุ่งคา ตำบลแม่สุก อำเภอแจ้ห่ม จังหวัดลำปาง ปัจจุบันดำรงตำแหน่ง เจ้าอาวาสวัดทุ่งคาวันที่ 11 เดือน มีนาคม พ.ศ. 2526 ณ. ที่วัดทุ่งคา ตำบลแม่สุก อำเภอแจ้ห่ม จังหวัดลำปาง โดยมี พระครูสิริปัญญาโสภิต ( แก้ว กาญฺจโณ ) อดีตเจ้าคณะอำเภอแจ้ห่ม วัดผ้าขาว ตำบลแจ้ห่ม อำเภอแจ้ห่ม จังหวัดลำปาง เป็นพระอุปัชฌาย์
พระครูศีลสารวิสิฐ อุปสมบทเมื่อ วันที่ 26 เดือน เมษายน พ.ศ. 2533 ณ. พัทธสีมา วัดทุ่งคา ตำบลแม่สุก อำเภอแจ้ห่ม จังหวัดลำปางโดยมีท่าน พระครูสิริปัญญาโสภิต ( แก้ว กาญฺจโณ ) อดีตเจ้าคณะอำเภอแจ้ห่ม วัดผ้าขาว ตำบลแจ้ห่ม อำเภอแจ้ห่ม จังหวัดลำปาง เป็นพระอุปัชฌาย์ พระครูวิจิตรสารการ วัดแม่สุก ตำบลแม่สุก อำเภอแจ้ห่ม จังหวัดลำปาง เป็นพระกรรมวาจาจารย์  เจ้าอธิการบุญเปลี่ยน กิตฺติสาโร เป็นพระอนุสาวนาจารย์ โดยท่านได้รับฉายานามจากพระอุปัชฌาย์ว่า “ วิสุทฺธสีโล ” ซึ่งแปลว่า ผู้มีศีลอันบริสุทธิ์
:*พ.ศ. 2545 เป็นประธานสร้างท่อระบายน้ำ วัดพระธาตุเจ้ายือเต่า ตำบลแม่สุก อำเภอแจ้ห่ม จังหวัดลำปาง
และได้สร้างถนนคอนกรีตเสริมไม้ไผ่ทางเข้าด้านหน้าวัด ณ วัดทุ่งคา ตำบลแม่สุก อำเภอแจ้ห่ม จังหวัดลำปาง
ศึกษาบันเทิง
เอ็ดดูเทนเมนท์ () หรือ เอ็ดดูเคชันแนล เอ็นเตอร์เทนเมนท์ () หรือ เอ็นเตอร์เทนเมนท์-เอ็ดดูเคชัน () เป็นรูปแบบทางการบันเทิงที่ออกแบบสำหรับการอบรม ตลอดจนเป็นการทำให้เป็นที่ชอบใจสำหรับผู้เรียน
ได้มีการถกเถียงกันว่าเอ็ดดูเทนเมนท์เป็นคำศัพท์ที่มีมานานนับพันปีในรูปแบบของนิยายเปรียบเทียบและนิทานที่ส่งเสริมการเปลี่ยนแปลงทางสังคม
รูปแบบสมัยใหม่ประกอบด้วยการผลิตสื่อทางโทรทัศน์, ภาพยนตร์, งานแสดงพิพิธภัณฑ์ และคอมพิวเตอร์ซอฟต์แวร์ซึ่งใช้ความบันเทิงสำหรับการดึงดูดใจ และรักษาผู้ชมเอาไว้ ในขณะที่มีเจตนารวมเนื้อหาหรือข้อความทางการศึกษาเข้าไว้ด้วยกัน
ตั้งแต่ยุคปี ค.ศ. 1970 กลุ่มบุคคลต่างๆในสหรัฐอเมริกา, สหราชอาณาจักร กับละตินอเมริกาต่างนำเอ็ดดูเทนเมนท์ไปใช้ประกอบกิจกรรมด้านต่างๆ เช่น ในด้านสุขภาพและแก้ปัญหาสังคม อย่างปัญหาด้านสิ่งเสพติด, การให้ยา, การตั้งครรภ์ก่อนวัยอันควร, เอชไอวี-โรคเอดส์ และมะเร็ง โดยริเริ่มตามมหาวิทยาลัยที่มีขนาดใหญ่ อย่างเช่น มหาวิทยาลัยจอนส์ฮอปกินส์ และมหาวิทยาลัยวิสคอนซิน แมดิสัน, องค์การสาธารณประโยชน์ เช่น PCI-Media Impact และตัวแทนรัฐบาล เช่น Center for Disease Control (CDC) ซึ่งได้ผลิตเนื้อหาด้านเอ็ดดูเทนเมนท์นี้
หนึ่งในรูปแบบที่เป็นที่นิยมในละตินอเมริกาคือการศึกษาแบบเทเลโนเวลลา โดยมี มิเกล ซาบิโด ผู้ผลิตเทเลโนเวลลาหลายรายการในยุค 1970 ซึ่งได้ทำการรวมทฤษฎีการสื่อสารด้านสุขภาพและการศึกษาผ่านข้อความให้ความรู้ทั่วละตินอเมริกาเกี่ยวกับการวางแผนครอบครัว, การเรียนรู้หนังสือ และหัวข้ออื่นๆ เขาได้พัฒนาแบบจำลองที่รวมผลงานของอัลเบิร์ต บันดูรากับทฤษฎีอื่นๆ ตลอดจนวิจัยถึงโปรแกรมตรวจสอบถึงอิทธิพลที่มีผลต่อพฤติกรรมของผู้ชม
คำศัพท์เอ็ดดูเทนเมนท์ได้นำมาใช้ในช่วงต้นยุค 1984 โดยเดอะวอลต์ดิสนีย์ในการพรรณาถึงซีรีส์ทรู-ไลฟ์ แอดเวนเจอร์
คำว่า "เอ็ดดูเทนเมนท์" ในลักษณะของคำนาม เป็นการบัญญัติศัพท์ได้ใช้โดยโรเบิร์ต เฮย์แมน ในปี ค.ศ. 1973 เมื่อได้ผลิตภาพยนตร์สารคดีสำหรับสมาคมเนชั่นแนล จีโอกราฟิก และยังได้ใช้โดย ดร.คริส แดเนียล ในปี ค.ศ. 1975 สำหรับใส่ในตัวบท มิลลีเนี่ยม โปรเจกต์ของเขา ซึ่งต่อมาโครงการดังกล่าวกลายมาเป็นที่รู้จักกันในชื่อของเดอะ อีลีเซี่ยน เวิลด์ โปรเจ็กต์
เอ็ดดูเทนเมนท์สามารถใช้อธิบายถึงเกณฑ์การเรียนรู้ต่างๆได้
เอนเตอร์เทนเมนท์-เอ็ดดูเคชั่น สำหรับใช้ผสมผสานทฤษฎีการสื่อสารหลัก และเป็นการจัดสอนวิชาในรูปของความบันเทิงพื้นฐาน เพื่อเป็นแนวทางในการจัดทำโปรแกรม นอกจากนี้ศูนย์การป้องกันและควบคุมโรค (Centers for Disease Control and Prevention หรือ CDC) ยังมีการแนะนำเพิ่มเติมผ่านทางเว็บไซต์สำหรับการเขียนและผลิตสื่อ
ซัมกุก ซากี
ซัมกุก ซากี (พงศาวดารของสามก๊ก) เป็นบันทึกประวัติศาสตร์ของสามก๊กแห่งเกาหลี (อาณาจักรโคกูรยอ อาณาจักรแพคเจ และอาณาจักรซิลลา) โดยข้อความที่ถูกเขียนโดยภาษาจีน ซึ่งเป็นภาษาที่ใช้ในการเขียนโดยความรู้ชาวเกาหลีในขณะนั้น โดยรวบรวมข้อมูลสำคัญจากตำนานและนิทานพื้นบ้านโดยได้รับคำสั่งจากกษัตริย์แห่งราชวงศ์โครยอซึ่งมอบหมายให้ดำเนินการโดยเจ้าหน้าที่ของรัฐและนักประวัติศาสตร์
Kim Busik (김부식, 金富軾) เป็นผู้ทำการเรียบเรียงขึ้น มีวัตถุประสงค์เพื่อส่งเสริมอาณาจักรซิลลาให้เป็นอาณาจักรปกครองดั้งเดิมของเกาหลีและถูกต้อง เพื่อสื่อให้เห็นว่า ราชวงศ์โครยอเป็นผู้สืบทอดโดยชอบธรรมของอาณาจักรซิลลา ซึ่งได้เรียบเรียงไว้ทั้งหมดรวม 50 เล่ม ได้แก่ บันทึกเกี่ยวกับอาณาจักรชิลลา จำนวน 16 เล่ม บันทึกเกี่ยวกับอาณาจักรโกคูรยอ จำนวน 10 เล่ม บันทึกเกี่ยวกับอาณาจักรแพคเจ จำนวน 6 เล่ม จดหมายเหตุต่างๆอีกจำนวน 3 เล่ม และยังมีบันทึกรวบรวมเรื่องราวต่างๆจำนวน 9 เล่ม อาทิเรื่องเกี่ยวกับ พิธีกรรม, วรรณกรรม, การคมนาคม, ข้อมูลชุมชน, ภูมิศาสตร์, ระบบชนชั้น และเรื่องราวชีวประวัติของบุคคลสำคัญอีก 10 เล่ม รวบรวมข้อมูลสำคัญจากตำนานและนิทานพื้นบ้านโดยได้รับคำสั่งโดยกษัตริย์
มีการนำวิธีการเขียนและรูปแบบการนำเสนอมาจากบันทึกประวัติศาสตร์ของจีนที่เรียบเรียงโดยซือหม่าเฉียน ผู้วางรากฐานในการเขียนบันทึกประวัติศาสตร์ของจีน และหนังสือซานกว๋อจื้อของเฉินโซ่ว ผู้เรียบเรียงประวิติศาสตร์สามก๊กของจีน
แต่นักประวัติศาสตร์สมัยใหม่วิจารณ์ว่า ซัมกุก ซากี นั้นยกให้ อาณาจักรซิลลาเป็นศูนย์กลางของสามก๊กเกาหลี และเน้นยอมรับความสัมพันธ์ที่ยอมให้จีนเป็นผู้มีอำนาจเหนือกว่า ข้อโต้แย้งนี้มาจากมูลเหตุที่ Kim Busik ผู้เรียบเรียงบันทึกดังกล่าว ระบุว่าอาณาจักรซิลลาให้ความสำคัญต่อลัทธิขงจื๊อ มากกว่า พุทธศาสนา อันเป็นการนำเสนอเพื่อเอาใจจักรพรรดิจีน และยังลดความสำคัญของอาณาจักรโคกูรยอลงจากหน้าประวัติศาสตร์เกาหลี ขณะที่ไปเน้นความสำคัญทางอาณาจักรซิลลาแทนเพื่อป้องกันการขัดแย้งกับประเทศจีน
ฮวารัง เซกี
ฮวารัง เซกี (; ) เป็นบันทึกทางเรื่องราวของ ฮวารัง แห่งชิลลาหนึ่งในอาณาจักรในยุคเกาหลีโบราณ ซึ่งได้มีการเขียนไว้ในบันทึกประวัติศาสตร์ ของอาณาจักรชิลลา ในสมัยของพระเจ้าซอนด็อก (ค.ศ. 702 -737) โดย Kim Busik (1075-1151) ได้มีการรวบรวมเรื่องราวที่เกี่ยวกับฮวารัง เท่าที่มีอยู่ในขณะนั้นมารวมไว้ ซัมกุก ซากิ ซึ่งเชื่อว่าได้เรื่องราวของ ฮวารัง นั้นสูญหายไปตั้งแต่ศตวรรษที่ 13 เนื่องจากไม่มีบันทึกที่ใช้อ้างอิงเกี่ยวกับ ฮวารัง แต่ภายหลังมีการค้นพบถึงข้อความที่เกี่ยวกับ ฮวารัง จากบันทึกของพระสงฆ์รูปหนึ่งในเกาหลีที่ท่านได้มีการบันทึกเรื่องราวเกี่ยวกับการดำเนินชีวิตของพระสงฆ์ในเกาหลี จำนวน 2 ฉบับ โดยเป็นต้นฉบับที่เขียนด้วยลายมือ ที่เรื่องราวของ ฮวารัง ปรากฏอยู่ในบันทึกนั้นด้วย
บทความแรกที่พบนั้นได้มีการเผยแพร่ในปี 1989 มีคำนำและบัญชีรายชื่อ 15 ผู้พิทักษ์หรือผู้นำ ฮวารัง ส่วนบทความที่สองซึ่งไม่ได้เปิดเผยถึง เนื่องจากส่วนแรกของบทความไม่สมบูรณ์และบางส่วนก็หายไป ซึ่งเริ่มต้นด้วยรายละเอียดเกี่ยวกับผู้นำของเหล่าผู้พิทักษ์ แต่ยังคงมีบัญชีรายละเอียดของ 15 ผู้พิทักษ์และสรุปรายละเอียดเหตุการณ์ที่เกี่ยวข้องกับผู้พิทักษ์ต้นฉบับทั้งสองนั้นเป็นลายมือของ Changhwa (1889-1962) ผู้เชียวชาญด้านวรรณคดีจีนและทำงานอยู่ที่ห้องสมุด Imperial กรุงโตเกียว ในช่วงที่ตกเป็นอาณานิคมของญี่ปุ่น
ข้อมูลทางประวัติศาสตร์ที่ค้นพบจากบทความที่เชื่อว่าเป็นต้นฉบับ ก่อให้เกิดให้ข้อขัดแย้งระหว่างนักวิชาการของเกาหลี ซึ่งนักวิชาการส่วนใหญ่คิดนี้เป็นของปลอม แต่บางส่วนที่เชื่อว่าเป็นของจริง สำหรับผู้ที่เชื่อว่าต้นฉบับที่ค้นพบเป็นของจริง พวกเขาถือว่าบันทึกที่เกี่ยวกับ ฮวารัง เป็นหนึ่งในข้อมูลทางประวัติศาสตร์ที่สำคัญเกี่ยวกับชิลลาที่เกี่ยวข้องโดยตรงและปราศจากความเชื่อของลัทธิขงจื๊อซึ่งมีอิทธิพลต่อบทความต่างๆ ก่อนหน้านี้ที่เกี่ยวกับอาณาจักรซิลลา ซึ่งพวกเขาเชื่อว่า ฮวารัง ที่พบได้ถูกบันทึกขึ้นมาตามคำบอกเล่าสืบต่อกันมาที่เกี่ยวกับเรื่องราวของยุคสามก๊กเกาหลี เหมือนดังเช่นเรื่องราวอื่นที่ถูกบันทึกในยุคของราชวงศ์โครยอเช่น ซัมกุก ซากิและ yusa Samguk
ซอฟต์แวร์ระบบ
ซอฟต์แวร์ระบบ คือซอฟต์แวร์คอมพิวเตอร์ที่ออกแบบขึ้นมาเพื่อปฏิบัติการกับฮาร์ดแวร์คอมพิวเตอร์ และเพื่อจัดเตรียมและบำรุงรักษาแพลตฟอร์มจากการทำงานของโปรแกรมประยุกต์
ซอฟต์แวร์ระบบพื้นฐานที่สุดมีดังนี้
ในตำราบางเล่ม คำว่า "ซอฟต์แวร์ระบบ" หมายรวมถึงเครื่องมือที่ใช้ในการพัฒนาซอฟต์แวร์ด้วย (เช่น คอมไพเลอร์ ลิงเกอร์ หรือดีบักเกอร์ เป็นต้น)
โดยทั่วไปมิได้หมายความว่า ผู้ใช้จะต้องซื้อคอมพิวเตอร์เพื่อใช้งานซอฟต์แวร์ระบบ แทนที่จะเป็นอย่างนั้น อาจมองว่าซอฟต์แวร์ระบบเป็นสิ่งพื้นฐานของคอมพิวเตอร์ที่มีมากับเครื่องหรือติดตั้งไว้ก่อนแล้ว ในทางตรงข้ามกับซอฟต์แวร์ระบบ ซอฟต์แวร์ที่ผู้ใช้สามารถกระทำการต่าง ๆ อาทิสร้างเอกสารข้อความ เล่นเกม ฟังเพลง หรือท่องเว็บ เช่นนี้เรียกว่าโปรแกรมประยุกต์
ซอฟต์แวร์ระบบช่วยเหลือการใช้งานระบบปฏิบัติการและระบบคอมพิวเตอร์ ซึ่งก็มีทั้งเครื่องมือวินิจฉัย คอมไพเลอร์ เซิร์ฟเวอร์ ระบบหน้าต่าง โปรแกรมอรรถประโยชน์
ซอฟต์แวร์ระบบประเภทจำเพาะก็มีอย่างเช่น
ถ้าซอฟต์แวร์ระบบถูกเก็บบันทึกอยู่ในหน่วยความจำลบเลือนไม่ได้เช่นในวงจรรวม มักจะเรียกว่าเฟิร์มแวร์
วราวุธ เลาหพงศ์ชนะ
วราวุธ เลาหพงศ์ชนะ เป็นผู้ประกาศข่าว พิธีกร ทางสถานีวิทยุโทรทัศน์ไทยทีวีสีช่อง 3
ตอนเด็กชื่อ ชัยรัตน์ แต่ไม่สบายบ่อย คุณพ่อคุณแม่จึงเปลี่ยนชื่อให้เป็น "วราวุธ" 
เป็นบุตรคนที่ 2 ในจำนวน 4 คน ของนายวิบูลย์ และนางยุพิน เลาหพงศ์ชนะ
จบมัธยมศึกษาตอนปลาย โรงเรียนอัสสัมชัญ, ปริญญาตรี เกียรตินิยมอันดับ 2 คณะบริหารธุรกิจ มหาวิทยาลัยอัสสัมชัญ และปริญญาโท บริหารธุรกิจ จากลอนดอน สกูล ออฟ อิโคโนมิกส์ มหาวิทยาลัยลอนดอน สอบชิงทุนรัฐบาลญี่ปุ่นได้ เรียนภาษาญี่ปุ่นและทำวิจัย
เริ่มทำงาน ที่บริษัท ดีลอยท์ ทู้ช โธมัต สุไชยศ ทำเกี่ยวกับตรวจสอบบัญชีและที่ปรึกษาด้านธุรกิจ ที่ปรึกษาธุรกิจแก่กระทรวงพาณิชย์ สอบชิงทุนรัฐบาลญี่ปุ่นได้ จบแล้วกลับเข้าทำงานเจ้าหน้าที่การทูต 4 ที่กรมเอเชียตะวันออก ประจำสิงคโปร์ ประมาณ 1 ปีครึ่ง ลาออกมาช่วยงานที่บ้าน ลาออกไปทำงานที่อื่น ทำงานในตำแหน่งผู้จัดการ ฝ่ายประชาสัมพันธ์และสื่อสาร บริษัท คริสเตียน ดิออร์ ประเทศไทย (จำกัด) ดูแลส่วนเสื้อผ้า แฟชั่น เครื่องหนัง กระเป๋า และรองเท้า
ปวริศา เพ็ญชาติ
ปวริศา เพ็ญชาติ เป็นนักร้อง และ ผู้ประกาศข่าวรายการ สีสันบันเทิง ทาง ไทยทีวีสีช่อง 3 เป็นลูกสาวคนเดียวของมหาเศรษฐี ร.อ. เศรณี และ ปัญญชลี เพ็ญชาติ เป็นหลานปู่ทวดของอดีตนายกฯ จอมพลถนอม กิตติขจร และเป็นหลานตาของ ศิลปินแห่งชาติ และ นักร้องแผ่นเสียงทองคำ ชรินทร์ นันทนาคร คุณยายคือสาวสังคมไฮโซ สปัน เธียรประสิทธิ์
มาร์วิน มาร์เชียน
มาร์วิน มาร์เชียน () เป็นตัวการ์ตูนในลูนนี่ตูนอีกตัว ในรูปแบบมนุษย์ต่างดาว แต่จะแต่งตัวคล้ายนักรบโรมัน เป็นคนที่ออกจะขี้โมโห เชี่ยวชาญอาวุธจำพวกปืนอวกาศ ส่วนใหญ่ไม่ค่อยจะเจอกับบัคส์ บันนี่ จะเจอกันก็ต่อเมื่อบัคส์ไปท่องอวกาศ ซึ่งมีอยู่ประมาณ 2-3 ตอน
โรงเรียนศรีกระนวนวิทยาคม
โรงเรียนศรีกระนวนวิทยาคม อำเภอกระนวน จังหวัดขอนแก่น เป็นหน่วยงานของรัฐบาลซึ่งจัดการศึกษาในรูปแบบของโรงเรียนระดับมัธยมศึกษา สังกัดกองมัธยมศึกษา กรมสามัญศึกษา (เดิม) กระทรวงศึกษาธิการ ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 3,000 คน และบุคลากรทางการศึกษาอีกกว่า 150 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 52 ไร่ 18 ตารางวา
โรงเรียนศรีกระนวนวิทยาคม ตั้งอยู่ที่ถนนกระนวน-ท่าคันโท ตำบลหนองโก อำเภอกระนวน จังหวัดขอนแก่น สำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน(สพฐ.) กระทรวงศึกษาธิการ
โรงเรียนศรีกระนวนวิทยาคม จัดตั้งขึ้นเมื่อวันที่ 16 เมษายน 2516 ได้เปิด สอนชั้นมัธยมศึกษาปีที่ 1 แบบสหศึกษา 2 ห้องเรียน นักเรียน 90 คน โดยอาศัยสถานที่หอประชุมโรงเรียนกระนวนเป็นสถานที่เรียนอยู่ในแปลงที่ ขก.2030 จำนวน 9 ไร่ 3 งาน 36.5 ตารางวา ในปีแรกที่เปิดสอนมีนายสวาท ภูคำแสน เป็นครูใหญ่และครูอีก 3 คน นักการภารโรง 1 คน ต่อมาในปี พ.ศ. 2518 ได้ย้ายมาเรียน ณ ที่ตั้งปัจจุบัน ซึ่งทางราชการได้อนุมัติงบประมาณก่อสร้างอาคารแบบ 216ก. ให้ 4 ห้องเรียน ต่อมามีการก่อสร้างอาคารเรียนชั่วคราวอีก 1 หลัง 8 ห้องเรียน โดยโรงเรียนขยายแผนการเรียนเพิ่มตลอดจนเพิ่มจำนวนครู, ลูกจ้างและงบประมาณก่อสร้าง ปี พ.ศ. 2529 กรมสามัญศึกษาได้มีคำสั่งแต่งตั้งให้ นายสมภาร ร่มโพธิ์ทอง มาดำรงตำแหน่งผู้อำนวยการ แทนนาย สวาท ภูแสนคำ ที่ย้ายไปดำรงตำแหน่งที่โรงเรียนชุมแพศึกษา อำเภอชุมแพ จังหวัดขอนแก่น
พระเจ้ามุนมู
พระเจ้ามุนมู (Munmu สะกดบางครั้ง : Moonmu) (ครองราชย์ 661-681) เป็นกษัตริย์องค์ที่สามสิบแห่งอาณาจักรชิลลา แต่ทรงเป็นกษัตริย์พระองค์แรกที่ดำรงตำแหน่งกษัตริย์พระองค์เดียวบนคาบสมุทรเกาหลี () ที่ได้รวมอาณาจักรโกคูรยอและอาณาจักรแพกเจ เข้าเป็นหนึ่งเดียวกับซิลลาโดยอาณาจักรแห่งนี้มีราชธานีอยู่ที่ คยองจู
พระเจ้ามุนมู แห่ง อาณาจักรซิลลา เป็นพระราชโอรสของพระเจ้ามูยอลและ พระมเหสีมุนมยอง ผู้เป็นน้องสาวของคิม ยูชิน เมื่อครั้งพระองค์ดำรงพระยศเป็นองค์ชายบอบมิน ได้ทรงก่อตั้งพาจินชาน เป็นหน่วยงานรับผิดชอบกิจการทางทะเลและมีบทบาทสำคัญในการเชื่อมความสัมพันธ์ทางการทูตกับประเทศจีน เมื่อพระองค์ได้ครองราชย์สืบต่อจากพระเจ้ามูยอลจึงทรงเปลี่ยนชื่อมาเป็นพระเจ้ามุนมู ในรัชสมัยของพระองค์นั้นได้มีสงครามครั้งใหญ่ ถือได้ว่าเป็นสงครามที่ใหญ่ที่สุดตั้งแต่ก่อตั้งอาณาจักรซิลลามาคือ สงคราม ซิลลา - ถัง โดยซิลลาเป็นฝ่ายชนะสงครามจึงมีอำนาจเหนือแคว้นต่างๆบนคาบสมุทรเกาหลีอย่างแท้จริง
ค.ศ. 660 ภายใต้การปกครองของพระเจ้ามูยอล ที่ครอบครองอำนาจทางการเมืองของอาณาจักรชิลลาได้อย่างเด็ดขาด
และการนำทัพของนักการทหาร แต่ก็ มีกลุ่มที่ไม่พอใจในนโยบายการเป็นพันธมิตร กับถัง ซึ่งต้องการต่อต้าน ทหารจากถังและจักรพรรดิ์ถัง ที่เข้ามา แทรกแทรงการเมืองชิลลาซึ่งถึงกับมีการรวมจัดตั้ง กองกำลังขับไล่ พวกสนับสุนถังออกจากชิลลา และผู้นำกองทัพครั้งนั้น เป็นบุคคลที่ สำคัญที่สุดของชิลลา คือคิมยูชิน ซึ่งในขณะนั้น ดำรงค์ตำแหน่ง แดกักกัน และพระเจ้ามุนมู หรือองค์ชาย บอมมิน ในขณะนั้นเป็นรัชทายาท แต่ทั้ง2คนได้ ประการสอุดมการณ์ อย่างชัดเจนว่าไม่ได้ก่อการกบฎแต่เพียงแต่ต้องการขับไล่ขุนนางที่สนับสนุนถังจนทำให้พระเจ้ามูยอลมีสายตาพร่ามัวทั้งนี้คิมยูชินยังได้ประกาศว่าหากพระเจ้ามูยอลยกทัพมาตนและพระเจ้ามูจะไม่ชี้ดาบไปที่พระองค์ ซึ่งขณะนั้น ได้ตั้งทัพอยู่ที่เมืองแทยาซองเมื่อครั้นที่พระเจ้ามูยอล ยกทัพไป คิมยูชิน และ พระเจ้ามุนมูตอนนั้น ยอมแพ้และถอยทัพไป เพื่อ ไม่ให้สู้รบกับพระราชา ซึ่งแสดงอุดมการณ์อย่างแน่ชัดว่าที่จัดตั้งทัพนั้นไม่ได้คิดจะก่อกบฎสาเหตุที่ทำให้ ทั้ง3 ต้องผิดใจกันเนื่องจากขุนนางกลาโหม ซึ่งในขณะนั้น ควบคุมอำนาจในการทหาร ต้องการปรด องค์ชาบบ๊อพมิน และกำจัดคิมยูชิน โดยค่อยยุแยง พระราชามูยอลจึงทำให้เกิดการเข้าใจผิด
คำหลัก (ภาษาศาสตร์)
ในทางภาษาศาสตร์คลังข้อมูล คำหลัก หมายถึงคำหนึ่งที่ปรากฏในข้อความบ่อยครั้ง มากกว่าที่เราคาดหวังว่ามันจะเกิดขึ้นโดยบังเอิญ คำหลักคำนวณโดยการดำเนินการทดสอบทางสถิติ (เช่น loglinear) ซึ่งเปรียบเทียบความถี่ของคำในข้อความต่อความถี่ที่คาดว่าจะได้มาในคลังข้อมูลขนาดใหญ่ ซึ่งทำหน้าที่เป็นข้อมูลอ้างอิงสำหรับการใช้ภาษาทั่วไป
E-rulemaking
กฎหมายที่ต้องปฏิบัติฉบับอิเล็กทรอนิกส์ (Electronic rulemaking หรือที่รู้จักกันในชื่อ eRulemaking และ e-rulemaking) จะใช้เทคโนโลยีดิจิตอลโดยหน่วยงานราชการ โดยจะใช้ระเบียบของกฎหมายและกระบวนการตัดสินใจ
คณะวิจัยสหวิทยาการการใช้กฎหมายอิเล็กทรอนิกส์เกิดขึ้นจาก เงินทุนของ National Science Foundation ภายใต้การอุปถัมภ์ของ Digital Government Program มหาลัยฮาร์เวิร์ดเผยแพร่ รายงาน workshop ปี 2003 บนลู่ทางการวิจัยในอนาคตและมหาวิทยาลัยพิตส์เบิร์กเผยแพร่รายงานของผู้มี ส่วนได้ส่วนเสียในปี 2004 ประเมินอย่างกว้างขวางในหัวข้อ "อินเทอร์เน็ตเปลี่ยนแปลงทุกๆสิ่ง " ซึ่งเป็นวิทยานิพนธ์ของศาสตราจารย์ Stephen Johnson ในบทความทบทวนกฎหมายปี 1998
แรมโบ้ (รีบอร์น)
แรมโบ้ () เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย จุนโกะ ทาเคอุจิ
เป็นนักฆ่าตัวจิ๋วเหมือนรีบอร์น เขามาจากแก๊งมาเฟียโบวีโน่( ในภาษาอิตาเลียน แปลว่าวัว จึงไม่แปลกใจว่าทำไมถึงมีเขาติดอยู่ด้วย) ถูกส่งให้มาสังหารรีบอร์น แต่ดันลืมภารกิจที่ตนทำ เลยต้องมาอยู่ด้วยกันกับสึนะและรีบอร์นซะงั้น เป็นคนนิสัยเอ๋อๆ แต่ก็พอเป็นที่พึ่งพาแก่สึนะได้ แรมโบที่เราเห็นนั้น เป็นเด็ก 5 ขวบ เมื่อเขาใช้ บาซูก้าทศวรรษจ่อยิงใส่ตัวเองทีไร เขาก็จะกลายเป็นหนุ่มหล่ออายุ 15 ทันที (แต่จะอยู่ร่างนี้ได้นานแค่ 5 นาที) แต่ในร่างหนุ่มนั้น ก็ทำเอาเบียงกี้เคยเกือบจะฆ่าเขา เพราะหน้าเขาดันไปเหมือน โรมิโอ แฟนเก่าของเธอนั่นเอง ภายหลังได้กลายมาเป็นผู้พิทักษ์อัสนีของวองโกเล่
กัวดาลาฆารา (ประเทศสเปน)
"ระวังสับสนกับ กัวดาลาฮารา (ประเทศเม็กซิโก)"
"สำหรับความหมายอื่น ดูที่ กัวดาลาฆารา "
กัวดาลาฆารา () เป็นเมืองหลักของจังหวัดกัวดาลาฆาราในแคว้นกัสติยา-ลามันชา ประเทศสเปน ตั้งอยู่ห่างจากกรุงมาดริดไปทางตะวันออกเฉียงเหนือประมาณ 60 กิโลเมตร มีประชากร 83,609 คน (ค.ศ.2008) ได้ถูกนำชื่อไปตั้งเป็นเมืองกัวดาลาฮารา รัฐฮาลิสโกในประเทศเม็กซิโก โดยนุญโญ เด กุซมัน ชาวเมืองกัวดาลาฆารา
อินโดจีน (วงดนตรี)
อินโดจีน () เป็นวงดนตรีร็อค และ นิวเวฟ จากฝรั่งเศส โดยวงก่อตั้งเมื่อ ปี 1981 เป็นวงดนตรีที่ประสบความสำเร็จเป็นอย่างมาก ในฝรั่งเศสในช่วงปี 1980 รวมทั้งประสบความสำเร็จในยุโรปและละตินอเมริกา โดยเพลงที่ประสบความสำเร็จคือ L' Aventurier และ Canary Bay และก็กวาดรางวัลมาได้มากมาย แต่ก็ยังไม่ประสบความความสำเร็จเท่าไร แต่ก็ยังกลับมาทำอัลบั้ม Paradize ในปี 2002 เป็นวงที่มียอดขาย กว่า 10 ล้านชุด และซิงเกิ้ลของพวกเขาก็ขายได้มากที่สุดใน ฝรั่งเศส
อินโดจีน () () ตั้งขึ้นเมื่อปี 1981 โดยชายหนุ่มชาวฝรั่งเศส 2 คน คือ นิโคลัส ซีคลิส และ โดมินิค นิโคลัส ที่ กรุงปารีส จากนั้นก็มีสามชิกเพิ่ม มาอีก 1 คนคือ ดิมิทรี โบเดียนสกี้ ซึ่งเป็นญาติของเพื่อน นิโคลัส
พวกเขาเปิดคอนเสิร์ตครั้งแรกที่ Le Rose Bonbon ร้านกาแฟในกรุงปารีสเมื่อ 29 กันยายน 1981 ซึ่งเป็นการเปิดตัวสั้นเพื่อเซ็นสัญญากับทางค่าย อย่างเป็นทางการ ซิงเกิ้ลแรกของพวกเขาใน พฤศจิกายน ปี 1981 Dizzidence Politik และ Francoise ซึ่งมีคนให้ความสนใจกับเพลง สองเพลงนี้มาก จนทำให้พี่ชายฝาแฝด สเตฟาน ซีคลีส ได้ร่วมเข้าวงแล้วออกอัลบั้มที่ชื่อว่า L'Aventurier ซึ่งอัลบั้มนี้ขายไปได้กว่า 250,000 ชุด ซึ่งทำให้กระแสเพลง นิวเวฟ ดังมากในฝรั่งเศส
ในปี 1983, อินโดจีนเปิดตัวอัลบั้มชุดที่สองคือ Le Péril Jaune ("Yellow Peril") ซึ่งขายได้กว่า 225,000 ชุด อินโดจีนได้เข้าสู่การเป็นผู้นำของวงการเพลงฝรั่งเศส ในปี 1984 พวกเขาได้ออกทัวร์ทั่ว ฝรั่งเศส และแถบสแกนดิเวียน ซึ่งพวกเขาได้ประสบความสำเร็จใน สแกนดิเนเวียน ซึ่งประสบความสำเร็จมากที่สุด สวีเดน
โดยปี 1985 พวกเขาประสบความสำเร็จเป็นอย่างมากในการออกเพลง 3 เพลง ซึ่งก็คือ"sexe 3e"(" เพศที่สาม ")," Canary Bay (คานารีเบย์)"และ "3 Nuits Par Semaine" ซึ่งก็เป็นอัลบั้มที่สามของพวกเขาโดยขายได้ 750,000 ชุดใน ยุโรป
ในปี 1986 เพื่อฉลองครบรอบปีที่ห้าของวง พวกเขาจึงตัดสินใจที่จะปล่อยบันทึกการแสดงสดคอนเสิร์ตที่ซีนิทในกรุงปารีส
อัลบั้มที่สี่ของพวกเขา, 7000 Danses ผลิตโดยโจ แกรสแมน, ได้เปิดตัวในปี 1987 ได้ขายไป 320,000 ชุดซึ่งทำให้อัลบั้มประสบความสำเร็จ 7000 Danses ยังได้เปิดตัวท่ามกลางการทะเลาะโต้เถียงอันเนื่องมาจาก นักวิจารณ์ได้อ้างว่าอินโดจีนได้ไปลอกวงจากอังกฤษที่ชื่อว่า Cure
ในเดือนมีนาคมปี 1988 อินโดจีนเริ่มทัวร์โลก คือได้ไป มอนทรีออล แคนาดา และ ลิมา เปรู
ได้ออกสตูดิโออัลบั้มที่ 5 ของพวกเขาที่ชื่อว่า Le Baiser ได้เปิดตัวในช่วงปี 1990 แต่แฟนๆเพลงก็รู้สึก ตกใจเมื่อมีสมาชิกในวงได้ลาออก ซึ่งนั้นก็คือ ดิมิทรี โบเดียนสกี้ ซึ่งได้ตัดสินใจออกจากวงเมื่อปี 1990 ในปี 1991 ได้เปิดอัลบั้มพิเศษ ฉลองครบรอบ 10 ปี Le Birthday Album ซึ่งเป็นนำซิงเกิ้ลเพลงมาใส่ในอัลบั้มนี้ด้วย ซึ่งก็คือ "La Guerre Est Finie"("War Is Over") ซึ่งอัลบั้มนี้ได้เปิดตัวเพียงครั้งเดียว ก็ขายได้กว่า 600,000 ชุด ในยุโรป แต่ก็ไม่ค่อยนำมาเปิดในสถานีวิทยุก็เพราะ เป็นช่วงเริ่มต้นของสงครามอ่าวเปอร์เซีย
Un jour Dans Notre Vie สตูดิโออัลบั้มที่หกของพวกเขาได้เปิดตัวในปี 1993 แต่ก็ไม่ประสบความสำเร็จ เนื่องจากเศรษฐกิจไม่ดี
วันที่ 27 กุมภาพันธ์ 1999 สเตฟาน ซีคลีส มือกีต้าร์คีย์บอร์ดและแฝดคู่พี่ชายของนิโคล่าได้เสียชีวิต ในวัย 39 ปีซึ่ง สาเหตุเกิดมาจาก เชื้อไวรัสตับอักเสบ ก่อนตายเขาขอให้วงนี้อยู่ต่อ
ในปี 2000 พวกเขาได้นำเอาอัลบั้ม Paradize ซึ่งสามารถขายได้ถึง 1,000,000 ชุด ซึ่งเพลง "J'ai demandé à la lune" ได้ติดอันดับ Chart เพลงด้วย
ในเดือนธันวาคมปี 2005 อินโดจีนกลับมาพร้อมด้วย Alice & June ซึ่งไดร่วมกันกับวง Placebo ใน วันที่ 6 และ 7 มิถุนายน 2006 พวกเขาได้จัดคอนเสิร์ตในฮานอยโอเปร่าเฮาส์ เพื่อเฉลิมฉลองครบรอบปีที่ 25
การละเมิดลิขสิทธิ์
การละเมิดลิขสิทธิ์ หมายถึงการนำผลงานของผู้อื่นมาใช้ เผยแพร่ ดัดแปลง ทำซ้ำ โดยผู้เป็นเจ้าของผลงานไม่อนุญาตหรือไม่ได้รับทราบ ปกติแล้วผลงานใดๆ อาทิ สิ่งประดิษฐ์ วรรณกรรม ศิลปกรรม ฯลฯ เป็นกรรมสิทธิ์และลิขสิทธิ์ของผู้สร้างสรรค์โดยปริยาย การนำผลงานมาใช้อาจมีเงื่อนไขบางประการเรียกว่าสัญญาอนุญาต ซึ่งกำหนดโดยเจ้าของผลงานหรือกำหนดตามกฎหมาย เมื่อไม่ทำตามเงื่อนไขจึงละเมิดลิขสิทธิ์
สนธิสัญญาระหว่างประเทศที่มีจุดประสงค์มุ่งให้ความคุ้มครองในเรื่องลิขสิทธิ์ และป้องกันการละเมิดลิขสิทธิ์ เช่น สนธิสัญญากรุงแบร์น (Berne three-step test) สนธิสัญญาลิขสิทธิ์ (WIPO Copyright Treaty) และสนธิสัญญาการแสดงและสิ่งบันทึกเสียง (WIPO Performances and Phonograms Treaty)
นอกจากสนธิสัญญาแล้ว ยังมีองค์กรที่ให้การคุ้มครองเพื่อป้องกันการละเมิดลิขสิทธิ์ เช่น องค์การการค้าโลก (World Trade Organization: WTO) และกรมทรัพย์สินทางปัญญา
เดอะทีนเอเจอร์ส
เดอะทีนเอเจอร์ส () เป็นวงดนตรีอเมริกันหลายเชื้อชาติ แนวเพลงดู-ว็อป มักได้รับการพูดถึงว่าเป็นหนึ่งในผู้ประสบความสำเร็จของวงการร็อกในช่วงแรก มีผลงานเพลงที่โด่งดังจากการร้องของนักร้องวัยรุ่นที่ชื่อ แฟรงกี ไลมอน ในฐานะนักร้องนำ และยังได้รับการขนานนามว่าเป็น วงร็อกวัยรุ่นวงแรกของทั้งหมด
คำหลัก (การเขียนโปรแกรม)
ในการเขียนโปรแกรมคอมพิวเตอร์ คำหลัก คือคำหรือตัวระบุที่มีความหมายเฉพาะสำหรับภาษาโปรแกรมหนึ่ง ๆ ความหมายและสัญกรณ์ของคำหลักทำให้เกิดความแตกต่างอย่างสิ้นเชิงระหว่างภาษาหนึ่งกับภาษาหนึ่ง
ในหลายภาษาที่มีภาวะแวดล้อมคล้ายกัน อย่างเช่นภาษาซีกับภาษาซีพลัสพลัส คำหลักถือว่าเป็นคำสงวนที่ระบุรูปแบบวากยสัมพันธ์ คำต่าง ๆ ใช้สำหรับโครงสร้างการควบคุมการทำงานของโปรแกรม ตัวอย่างเช่น codice_1, codice_2, codice_3 เหล่านี้เป็นคำหลัก และในภาษาเช่นนี้ คำหลักไม่สามารถนำมาใช้ตั้งชื่อตัวแปรหรือฟังก์ชันได้ แต่ในทางตรงข้าม มีบางภาษาอย่างเช่นโพสต์สคริปต์เปิดเสรีต่อแนวคิดดังกล่าว ซึ่งอนุญาตให้คำหลักอันเป็นแกนของภาษา สามารถถูกนิยามขึ้นใหม่เพื่อจุดประสงค์เฉพาะอย่าง
ในภาษาคอมมอนลิสป์ คำว่า "คำหลัก" ถือเป็นสัญลักษณ์หรือตัวระบุชนิดพิเศษ ในขณะที่สัญลักษณ์ปกติใช้เป็นตัวแปรหรือฟังก์ชัน คำหลักไม่เหมือนสัญลักษณ์อื่นตรงที่สามารถโควตตัวเองได้ และสามารถประเมินค่าของตัวเองได้ คำหลักปกติใช้กำกับชื่อให้อาร์กิวเมนต์ในฟังก์ชัน และใช้เป็นตัวแทนค่าเชิงสัญลักษณ์
ภาษาต่าง ๆ แตกต่างกันในสิ่งที่ใช้เป็นคำหลักหรือรูทีนไลบรารี ตัวอย่างเช่น บางภาษากำหนดให้การดำเนินการรับเข้า/ส่งออกเป็นคำหลัก ในขณะที่บางภาษากำหนดให้การดำเนินการเดียวกันเป็นรูทีนไลบรารี อาทิ คำสั่งการแสดงผลบนจอภาพ ภาษาไพทอน (รุ่นก่อน 3.0) และภาษาเบสิก กำหนดให้ codice_4 เป็นคำหลัก ในทางกลับกันภาษาซีและภาษาลิสป์ codice_5 และ codice_6 เป็นรูทีนไลบรารี ไม่ใช่คำหลัก
โดยปกติเมื่อโปรแกรมเมอร์พยายามใช้คำหลักเป็นชื่อตัวแปรหรือฟังก์ชัน การแปลโปรแกรมจะเกิดความผิดพลาด คำหลักต่าง ๆ มีการเน้นสีโดยอัตโนมัติในโปรแกรมแก้ไขสมัยใหม่ เพื่อให้โปรแกรมเมอร์ทราบว่าคำเหล่านี้เป็นคำหลัก
ในภาษาที่มีแมโครและการประเมินค่าล่าช้า (lazy evaluation) โครงสร้างการควบคุมการทำงานอาทิ codice_1 สามารถทำให้เกิดผลได้ด้วยแมโครหรือฟังก์ชัน แต่ในภาษาที่ไม่มีคุณลักษณะดังกล่าว พวกมันจะเป็นเพียงคำหลักธรรมดา
โครงกระดูกภายใน
โครงกระดูกภายใน () เป็นโครงร่างแข็งภายในที่ทำหน้าที่ค้ำจุนร่างกาย และเป็นที่ยึดเกาะของกล้ามเนื้อเพื่อใช้ในการเคลื่อนที่
องค์ความรู้
องค์ความรู้ () หมายถึงความรู้ที่อยู่ในศาสตร์ ได้แก่ ความคิดรวบยอด หลักการ วิธีการ ที่อยู่ในตำรา อยู่ในห้องสมุด ซึ่งอยู่ภายนอกตัวบุคคล ที่สั่งสมกันมาเพื่อให้คนรุ่นหลังได้เรียนรู้ โครงสร้างความรู้ หมายถึง ความรู้ที่อยู่ภายในตัวบุคคล ที่เกิดจากการเรียนรู้ของบุคคลนั้นๆ ซึ่งไม่ได้ลอกเลียนมาจากองค์ความรู้ แต่ผู้เรียนต้องสร้างขึ้นมาด้วยตนเอง เป็นความรู้ที่เกิดขึ้นใหม่ เมื่อพัฒนาโครงสร้างความรู้ต่อไปก็สามารถสร้างผลงานเป็นองค์ความรู้ให้คนอื่นค้นคว้าได้
องค์ความรู้ เป็นความรู้ที่เกิดขึ้นต่อเรื่องใดเรื่องหนึ่ง ซึ่งอาจเกิดขึ้นจากการถ่ายทอดจากประสบการณ์ หรือ จากการวิเคราะห์และสังเคราะห์ข้อมูล โดยความรู้เกิดขึ้นนั้นผู้รับสามารถนำไปใช้ได้โดยตรง หรือสามารถนำมาปรับใช้ได้ เพื่อให้เหมาะกับสถานการณ์หรืองานที่กระทำอยู่เป็นความรู้ที่เกิดขึ้นต่อเรื่องใดเรื่องหนึ่ง โดยความรู้ที่เกิดขึ้นนั้นผู้รับสามารถนำไปใช้ในลักษณะต่าง ๆ ได้แบ่งได้ เป็น 2 ประเภท ดังนี้
การจัดการองค์ความรู้ คือ การรวบรวมองค์ความรู้ที่มีอยู่ ซึ่งกระจัดกระจายอยู่ในตัวบุคคลหรือเอกสาร มาพัฒนาให้เป็นระบบ เพื่อให้ทุกคนสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้องค์กรมีความสามารถในเชิงแข่งขันสูงสุด
โดยที่ความรู้มี 2 ประเภท คือการจัดการความรู้ประกอบด้วย กระบวนการหลักๆ ได้แก่ การค้นหาความรู้ การสร้างและแสวงหาความรู้ใหม่ การจัดการความรู้ให้เป็นระบบ การประมวลผลและกลั่นกรองความรู้ การแบ่งปันแลกเปลี่ยนความรู้ สุดท้าย คือ การเรียนรู้และเพื่อให้มีการนำความรู้ไปใช้ให้เกิดประโยชน์สูงสุดต่อองค์กรเครื่องมือหลากหลายประเภทถูกสร้างขึ้นมาเพื่อนำไปใช้ในการถ่ายทอดและแลกเปลี่ยนความรู้
ประสงค์ หวลประไพ
พลเอกประสงค์ หวลประไพ เกิดวันที่ 11 พฤษภาคม พ.ศ. 2482 เป็นบุตรของ นายจำเนียร นางหลุย หวลประไพ
เคานัส
เคานัส () เป็นเมืองที่มีประชากรมากเป็นอันดับ 2 ของประเทศลิทัวเนีย และเป็นเมืองหลวงของเทศมณฑลเคานัส เคานัสเคยเป็นเมืองหลวงชั่วคราวของประเทศลิทัวเนีย ในช่วงต้นคริสต์ศตวรรษที่ 20 ตั้งอยู่ตรงที่บรรจบกันของแม่น้ำเนริส (Neris River) และแม่น้ำเนมาน (Neman River)
โซนิกยูท
โซนิกยูท () เป็นวงร็อกอเมริกัน จากนิวยอร์กซิตี ก่อตั้งในปี ค.ศ. 1981 สมาชิกปัจจุบันประกอบด้วย เทิร์สตัน มัวร์ (ร้องและกีตาร์), คิม กอร์ดอน (ร้อง, เบส, กีตาร์), ลี รานัลโด (ร้องและกีตาร์), สตีฟ เชลลีย์ (กลอง), มาร์ก ไอบอลด์ (เบส, กีตาร์)
ในยุคแรก โซนิกยูท ได้ทำผลงานศิลปะและดนตรีแบบโนเวฟ ในแบบนิวยอร์กซิตี ยังเป็นส่วนหนึ่งของคลื่นแรกของกลุ่มดนตรีนอยส์ร็อกอเมริกัน วงได้ทำให้ความหมายของฮาร์ดคอร์พังก์ให้เกิดขึ้นมากับเพลงใต้ดินอเมริกัน ที่ในช่วงนั้นสนใจกับ ดนตรีในลักษณะ DIY มากกว่าดนตรีเฉพาะอย่างนี้ ผลก็คือโซนิกยูท ได้รับการยอมรับว่าเป็นผู้นำในกระแสเพลงอัลเทอร์เนทีฟร็อกที่เจริญเติบโตขึ้นมา วงประสบความสำเร็จและได้รับเสียงวิจารณ์ที่ดีตลอดทั้ง 3 ทศวรรษ จนก้าวสู่สหัสวรรษใหม่ รวมถึงยังได้เซ็นสัญญากับค่ายใหญ่อย่าง ดีจีซี ใน ค.ศ. 1990 และยังเป็นวงนำในเทศกาลลอลลาพาลูซา ปี 1995
โซนิกยูท ได้รับอิทธิพลจากดนตรีหลากหลายแนว ตั้งแต่นักดนตรีโปรโตพังก์ อย่าง แพตตี สมิท ไปจนถึงนักประพันธ์เพลง จอห์น เคจ วงได้รับการสรรเสริญว่าได้ "จำกัดความใหม่ของกีตาร์ร็อก"
แอล (เพลง)
แอล () เป็นผลงานซิงเกิลที่ 50 ของอายูมิ ฮามาซากิ วางจำหน่ายในวันที่ 29 กันยายน พ.ศ. 2553
ซิงเกิล "L" เป็นโปรเจกต์สุดท้ายของโปรเจกต์นับถอยหลังสู่ซิงเกิลที่ 50 ของอายูมิ ฮามาซากิ
ที่มาของชื่อซิงเกิลมารูปแบบการเขียนตัวเลขแบบโรมัน คือ L เป็นสัญลักษณ์ของเลข 50
เพลง "Virgin Road" เป็นเพลงประกอบโฆษณา music.jp และเพลง "Sweet Season" เป็นเพลงประกอบโฆษณาของนิตยสาร sweet
รายชื่อเทศบาลในประเทศนอร์เวย์
ประเทศนอร์เวย์ ได้แบ่งการปกครองเป็น 18 เทศมณฑล () และอีก 422 เทศบาล โดยมีกรุง ออสโล เป็นเมืองหลวง นอกเขตเทศบาล
เทศบาลในนอร์เวย์ถือเป็นส่วนเล็กๆ ของรัฐบาลในแต่ละท้องถิ่น ของประเทศนอร์เวย์ซึ่งได้ดูแลรับผิดชอบเรื่องการศึกษาระดับประถม (จนถึงเกรด 10) การบริการสุขภาพผู้ป่วยนอกบริการผู้สูงอายุ, การว่างงานและบริการสังคมอื่น ๆ การแบ่งเขตการพัฒนาเศรษฐกิจและถนนเทศบาล การบังคับใช้กฎหมายในแต่ละมณฑลด้วย
ในปี 1930 มีเทศบาลในประเทศนอร์เวย์อยู่ 747 เทศบาล
จอห์น เบวิส
จอห์น เบวิส (31 ตุลาคม ค.ศ. 1693 หรือ 10 พฤศจิกายน ค.ศ. 1695 โอลด์ซารัม วิลท์เชอร์ — 6 พฤศจิกายน ค.ศ. 1771) เป็นแพทย์และนักดาราศาสตร์ชาวอังกฤษ เป็นที่รู้จักกันดีในฐานะที่เป็นผู้ค้นพบเนบิวลาปูในปี ค.ศ. 1731 เบวิสยังได้สังเกตการบังดาวพุธของดาวศุกร์เมื่อวันที่ 28 พฤษภาคม ค.ศ. 1737 ตลอดจนถึงสังเกตและค้นพบกฎการทำนายการเกิดสุริยุปราคาของดวงจันทร์ของดาวพฤหัสบดี
จากการสังเกตด้วยกล้องโทรทรรศน์ของเขาในสโตคเนวิงตัน มิดเดิลเซ็กส์ เขาได้รวบรวมบัญชีรายชื่อดาวฤกษ์ชื่อว่า "Uranographia Britannica" ราว ค.ศ. 1750